Er der noget, der smager af jul, så er det de søde sager i form af konfekt og småkager, og hver søndag i advent inviterer Christiane Lindrup Pedersen fra Kornets Hus indenfor i køkkenet i programmet ”Julebag”, hvor hun kreerer julelækkerier. Anden søndag i advent er det vaniljekranse, der er på menuen. Christiane Lindrup Pedersen har en kandidat i fødevarevidenskab, og som formidlingsansvarlig ved Kornets Hus nyder hun at eksperimentere med, hvordan man kan trylle korn om til lækkert og smagfuldt bagværk. DYK NED I HELE KORNETS HUS’ OPSKRIFTSUNIVERS HER I denne uges opskrift på vaniljekranse deler Christiane Lindrup Pedersen desuden et særligt tip, som kan gøre vaniljekransene ekstra sprøde. Hun tilsætter nemlig amarantmel i dejen. Amarantmel er amarantfrø, der er malet til fint pulver. Duft af jul Christiane Lindrup Pedersen har bagt i julen så længe, hun kan huske, og det er især julens dufte, der får hende i julehumør. - Glöggen, de brændte mandler, æbleskiverne, andestegen, citrusfrugterne, grangrenene, stearinlysene og ikke mindst krydderiernes duften fra småkagerne i ovnen er en stor del af glæden ved julen for mig, siger hun. Første søndag i advent var det havretoppe med korender, der var på menuen. Se med her: Adventskonkurrence På TV2 Nords Facebook-side kan man hver søndag deltage i en adventskonkurrence om to TV2 Nord-kopper, en Vendsyssel Bjesk og en overraskelse. Her skal man svare på et spørgsmål til en video med Christiane Lindrup Pedersen. Hold øje med TV2 Nords Facebook-side hver søndag klokken 08.00. Du kommer ind på siden ved at klikke her.
Hver søndag i advent deler Christiane Lindrup Pedersen fra Kornets Hus en særlig opskrift i programmet ”Julebag”.